**ERITYISTÄ HYGIENIAA VAATIVAN HUONEISTON OMAVALVONTASUUNNITELMA**

Tähän Helsingin kaupungin terveydensuojelun laatimaan omavalvontasuunnitelmamalliin on koottu erityistä hygieniaa vaativien huoneistojen toiminnan kannalta keskeisimpiä asioita terveydensuojelun näkökulmasta. Tässä ohjeessa erityistä hygieniaa vaativilla huoneistoilla tarkoitetaan kauneushoitoloita, tatuointi- ja lävistysliikkeitä sekä tiloja, joissa harjoitetaan kuppausta tai hirudoterapiaa, tarjotaan solariumpalvelua tai harjoitetaan edellisiin toimintoihin verrattavaa ihon käsittelyä. Myös parturi- ja kampaamotoiminta luetaan kuuluvaksi näihin huoneistoihin. Tarkempia tietoja löytyy Helsingin kaupungin ympäristöpalveluiden Hygieniahuoneistojen vaatimukset ja valvonta –ohjeesta, johon on linkki tämän asiakirjan lopussa.

Omavalvontasuunnitelman voi ottaa käyttöön täydentämällä se tarkemmilla tiedoilla ja kuvaamalla toimintaa suunnitelman eri kohtiin. Omavalvontasuunnitelmasta täytetään vain ne osiot, jotka kuuluvat ko. toimipaikan toimintaan. Toimipaikan toimintaan kuulumattomat kohdat tulee poistaa. Mikäli toimipaikassa on toimintoja, joita tässä suunnitelmamallissa ei ole, voi ne kirjata esimerkiksi liitteinä. Omavalvontasuunnitelma ja siihen liittyvät asiakirjat tulee säilyttää paikassa, missä ne ovat henkilökunnan saatavilla, ja josta ne voidaan pyydettäessä esittää valvontaviranomaiselle. Koko henkilökunnan tulee tuntea omavalvontasuunnitelman sisältö ja noudattaa sitä toiminnassaan. Helsingin kaupungin ympäristöpalvelut ei hyväksy omavalvontasuunnitelmia, vaan ne käydään läpi tarkastusten yhteydessä. Liikkuvien toimijoiden sekä kotitoimijoiden omavalvontasuunnitelmat voidaan pyytää toimittamaan tarkastettavaksi ympäristöpalveluihin.

Sisällys

[1. Erityistä hygieniaa vaativat huoneistot ja omavalvontasuunnitelma 3](#_Toc75257979)

[1.1 Omavalvontasuunnitelman täyttäminen, päivitys ja säilytys 3](#_Toc75257980)

[1.2 Valvontaviranomaisen yhteystiedot 4](#_Toc75257981)

[1.3 Toimipaikan taustatiedot 4](#_Toc75257982)

[1.4 Henkilökunnan perehdytys ja koulutus 5](#_Toc75257983)

[2. Tilat ja ilmanvaihto 5](#_Toc75257984)

[2.1 Vesipisteet 6](#_Toc75257985)

[2.2 Säilytys- ja varastotilat 7](#_Toc75257986)

[2.3 Siivous 7](#_Toc75257987)

[2.4 Vaatteet ja tekstiilihuolto 9](#_Toc75257988)

[2.5 Wc-tilat 9](#_Toc75257989)

[2.6 Viherkasvit 10](#_Toc75257990)

[2.7 Radon 10](#_Toc75257991)

[3. Toiminta 10](#_Toc75257992)

[3.1 Käsien ja työvälineiden puhdistus 11](#_Toc75257993)

[3.2 Jätehuolto 13](#_Toc75257994)

[4. Huomioitavaa kohdetyypeittäin (poista ne kohdat, jotka eivät koske kohdetta) 14](#_Toc75257995)

[4.1 Kauneushoitolat 14](#_Toc75257996)

[4.2 Parturit ja kampaamot 15](#_Toc75257997)

[4.3 Tatuointi- ja lävistysliikkeet 15](#_Toc75257998)

[4.4 Solarium 16](#_Toc75257999)

[4.5 Kuppaus 17](#_Toc75258000)

[4.6 Hirudoterapia 17](#_Toc75258001)

[5. Lisätietoja 18](#_Toc75258002)

[6. Linkkejä 19](#_Toc75258003)

# Erityistä hygieniaa vaativat huoneistot ja omavalvontasuunnitelma

Kauneushoitoloissa harjoitetaan ihon käsittelyä, mihin liittyy taudinaiheuttajien tartuntariski. Infektioita voivat aiheuttaa esimerkiksi virukset kuten hepatiittivirukset tai HIV, bakteerit kuten stafylokokit ja streptokokit sekä sienet. Tartuntariski syntyy esimerkiksi silloin, kun taudinaiheuttajia pääsee rikkinäiselle iholle tai limakalvolle kuten silmään, nenään tai suuhun. Hygieniahuoneistojen toimenpiteissä tartunta voi tapahtua kosketustartuntana suoraan taudinaiheuttajilla likaantuneista toimenpidevälineistä tai toimenpiteen suorittajan käsistä asiakkaaseen. Tartunta voi myös tapahtua epäsuorasti pinnoilta. Tartuntariskiin vaikuttavat asiakkaiden kantamat taudinaiheuttajamikrobit sekä asiakkaan infektioalttius.

Terveydensuojelulain 2 §:n mukaan toimintaa on harjoitettava siten, että terveyshaittojen syntyminen mahdollisuuksien mukaan estyy. Toiminnanharjoittajan (jäljempänä toimija) on tunnistettava toiminnan ja toimitilojen olosuhteiden mahdolliset terveysriskit sekä pystyttävä esittämään, miten nämä riskit on pyritty minimoimaan/estämään (omavalvonta). Toimipaikoilla tulee olla omavalvontasuunnitelma, jota toiminnassa tulee noudattaa. Omavalvontasuunnitelmassa on huomioitava toiminta sekä toiminnan riskitekijät ja niiden ennaltaehkäisy. Lisäksi erityistilanteissa tehtävät toimenpiteet tulee olla ennalta huomioitu.

# 1.1 Omavalvontasuunnitelman täyttäminen, päivitys ja säilytys

Toimija vastaa siitä, että omavalvontasuunnitelma on ajan tasalla. Omavalvontaan tulee olla nimettynä vastuuhenkilö. Suunnitelmaa tulee ylläpitää ja päivittää aina tarvittaessa, kuitenkin vähintään kerran vuodessa.

|  |  |
| --- | --- |
| Toimipaikan nimi: |  |
| Toimipaikan osoite: |  |
| Toimijan nimi: |  |
| Toimijan osoite: |  |
| Toimijan y-tunnus: |  |
| Laskutusosoite: |  |
| Terveydensuojelulain 13 §:n mukaisen ilmoituksen rekisteröintipäivä tai huoneiston hyväksymispäätöksen päivämäärä: |  |
| Kiinteistön/isännöitsijän nimi ja yhteystiedot: |  |
| Omavalvonnan vastuuhenkilö: |  |
| Omavalvontasuunnitelman laatimispäivämäärä: |  |
| Viimeisin päivityspäivämäärä: |  |

# 1.2 Valvontaviranomaisen yhteystiedot

Helsingin kaupungin ympäristöpalvelut

Kaupunkiympäristön toimiala

Palvelut ja luvat

Ympäristöpalvelut

Ympäristöterveysyksikkö

Terveydensuojelu

PL 58235 (käyntiosoite Työpajankatu 8)

00099 HELSINGIN KAUPUNKI

Puhelin: 09 310 2611 (vaihde)

Sähköposti: kymp.terveydensuojelu@hel.fi

Verkkosivut: [www.hel.fi](http://www.hel.fi)

# Toimipaikan taustatiedot

|  |  |
| --- | --- |
| Tiloissa tarjottavat palvelut: |  |
| Toiminta-ajat: |  |
| Samassa toimipaikassa työskentelevien yrittäjien tiedot (nimi, yritysnimi, Y-tunnus sekä yhteystiedot: |  |
| Henkilökunnan yhtäaikainen enimmäismäärä: |  |
| Asiakkaiden yhtäaikainen enimmäismäärä: |  |
| Mikäli asiakaskuntaan kuuluu herkkiä väestö- ja riskiryhmiä, miten ne on huomioitu toiminnassa? |  |
| Huoneiston rakennusvalvonnallinen käyttötarkoitus, esimerkiksi liiketila/asunto: |  |
| Kuvaa huoneiston sijainti ja ympäristö: | Onko kyseessä asuin-, liike- tai teollisuuskiinteistö? |
| Sijaitseeko samassa kiinteistössä (vieressä tai ylä-/alapuolella) asuntoja, päiväkoteja, palveluasuntoja tmv.: |
| Muuta erityistä huomioitavaa: |
| Miten on varmistettu, että ympäristöstä ei aiheudu haittaa toimitiloissa oleskeleville? Esim. toimitilaan ei kulkeudu pölyä tai tupakansavua ulko-oven tai raitisilmaventtiilin kautta: |  |

#  Henkilökunnan perehdytys ja koulutus

Toimija vastaa siitä, että huoneistossa työskentelevällä on työtehtäviensä suorittamisen kannalta riittävä osaaminen ja häntä tarvittaessa koulutetaan ja neuvotaan hygieenisissä työtavoissa. Kaikki huoneistossa työskentelevät henkilöt tulee perehdyttää hygieenisiin ja turvallisiin toimintatapoihin sekä omavalvontaan.

|  |  |
| --- | --- |
| Kuvaus työntekijöiden perehdytyksestä: |  |
| Perehdytettyjen nimet ja perehdytyspäivämäärä: |  |

# Tilat ja ilmanvaihto

Huoneistossa tulee olla toimintaan nähden riittävästi tilaa. Huoneiston tulee olla vedoton. Tiloissa tulee olla riittävä yleisvalaistus ja työpisteellä työskentelyvalaistus. Seinien, lattian, työskentelypintojen ja kalusteiden tulee olla ehjiä ja helposti puhdistettavaa materiaalia. Työntekijöille tulee varata asianmukainen vaatesäilytys. Asiakkaille tulee varata vaatesäilytys sekä tarvittaessa odotustilat. Ilmanvaihdon tulee olla riittävä ja asumisterveysasetuksen (545/2015) soveltamisohjeen mukainen (suosituksena vähintään 6 l/s/hlö). Ilman tulo- ja poistumistiet on voitava osoittaa.

|  |  |
| --- | --- |
| Kuvaus toimitilojen seinä- ja lattiarakenteiden sekä muiden pintojen soveltuvuudesta: |  |
| Mitä huolto- ja/tai korjaustoimenpiteitä toimitiloissa on suunniteltu tehtävän seuraavan kahden vuoden aikana? |  |
| Työntekijöiden vaatesäilytys: |  |
| Onko asiakkaiden vaatteille erillinen säilytystila/naulakko? |  |

|  |  |
| --- | --- |
| Kuvaus ilmanvaihdosta: | Koneellinen tulo- ja poistoilmanvaihtoKoneellinen poistoilmanvaihtoPainovoimainen ilmanvaihto |
| Mikäli ilmanvaihto on koneellinen: | Ilmanvaihdosta vastaavan tahon yhteystiedot (kenelle/minne ilmoitetaan, mikäli ilmanvaihdossa havaitaan puutteita?):  |
| Onko ilmanvaihto jatkuvasti (vähintään osateholla) päällä? |
| Ilmanvaihdon toiminta-/tehostusajat:  |
| Mikä on tulo- ja/tai poistoilmanvaihdon suodattimien vaihtoväli ja kuka/mikä taho vastaa suodattimien vaihdosta? |
| Milloin viimeksi ilmanvaihto on mitattu?  |  |
| Mikä on hormiston ja/tai ilmanvaihtojärjestelmän nuohousväli? |  |
| Missä ilmanvaihtoventtiilit sijaitsevat? |  |
| Kuinka usein ilmanvaihtoventtiilit puhdistetaan ja kenelle puhdistus kuuluu? |  |

# 2.1 Vesipisteet

Työvälineiden ja käsienpesua varten tulee olla erillinen vesipiste työpisteen/hoitotuolin vieressä tai sen välittömässä läheisyydessä. Vesipisteelle tulee olla esteetön kulku (esimerkiksi työpisteen/hoitotuolin ja vesipisteen välillä ei ole ovea). Mikäli vesipisteitä on vain yksi, se on hyvä varustaa kahdella altaalla. Hygieniasyistä wc-tilan vesipistettä ei tule käyttää välinehuollossa.

|  |  |
| --- | --- |
| Kuvaus vesipisteistä: |  |
| Miten esteetön kulku työpisteeltä vesipisteelle on järjestetty? |  |
| Onko käsienpesulle varattu oma vesipiste? Missä ko. vesipiste sijaitsee? Mikäli ei, miten käsienpesu järjestetään hygieenisesti? |  |
| Onko välinehuollolle varattu oma vesipiste? Missä ko. vesipiste sijaitsee? Mikäli ei, miten välinehuolto järjestetään hygieenisesti? |  |
| Mikäli vesipisteitä on vain yksi, onko vesipiste varustettu kahdella altaalla? |  |
| Miten usein ja millä aineella vesipisteen altaat puhdistetaan? |  |

Vesijärjestelmissä voi kasvaa taudinaiheuttajamikrobeja, kuten legionellabakteereita. Ne pystyvät lisääntymään 20-45 °C lämpötilassa, joten legionellabakteerin kasvun välttämiseksi lämpimän veden lämpötilan on suositeltavaa olla 55 - 65°C ja kylmän veden lämpötila saa olla enintään 20 °C. Toimijan on hyvä seurata vähintäänkin aistinvaraisesti talousveden lämpötilaa (veden oltava riittävän kylmää ja kuumaa). Jos epäillään poikkeamia veden lämpötiloissa, tulee ottaa yhteyttä kiinteistön omistajaan.

|  |  |
| --- | --- |
| Kuinka usein talousveden lämpötila tarkastetaan? |  |
| Lämpötilan viimeisin tarkastusajankohta ja tehdyt havainnot: |  |
| Mikäli tiloissa ei ole toimintaa (esimerkiksi loma-aika), miten veden juoksutuksesta on huolehdittu? |  |

# 2.2 Säilytys- ja varastotilat

Huoneistossa ei tule säilyttää muita kuin toimintaan liittyviä varusteita ja välineitä. Puhtaille ja käytetyille tekstiileille (kuten pyyhkeille ja työvaatteille), välineille, tarvikkeille ja muille materiaaleille tulee varata riittävästi säilytystilaa. Avohyllyt eivät ole suositeltava ratkaisu välineiden ja tarvikkeiden säilytykseen. Puhtaat ja likaiset välineet tulee säilyttää erillään toisistaan. Suoraan varastotilojen lattialla ei saa säilyttää tavaroita, vaan lattiapinnat tulee olla helposti puhdistettavia.

|  |  |
| --- | --- |
| Luettele varastointitilat: |  |

# 2.3 Siivous

Siivousvälineille ja puhdistusaineille tulee olla toiminnan laajuudesta riippuen joko siivouskaappi tai erillinen tila. Siivouskaapin/-tilan tulee olla hyvin tuulettuva. Siivousvälineet tulee säilyttää puhtaina. Varrelliset siivousvälineet tulee säilyttää pidikkeissä. Lattiapintojen tulee olla vapaita ja helposti puhdistettavissa. Pintojen huolellisen puhdistuksen ja desinfioinnin avulla varmistetaan, ettei toimenpidetila aiheuta tartuntariskiä.

|  |  |
| --- | --- |
| Siivoustilan varustelu: | hyllyjä: kyllä/eivesipiste: kyllä/eikaatoallas: kyllä/eilattiakaivo: kyllä/eikuivauspatteri: kyllä/eipoistoilmanvaihto: kyllä/ei |
| Siivousvälineet: | Kertakäyttöiset välineet: |
| Kestokäyttöiset välineet: |
| Käytetyt puhdistusaineet ja niiden käyttökohteet: |  |
| Likaisten siivousvälineiden säilytyspaikka: |  |
| Miten WC-tilojen siivoukseen varatut siivousvälineet on erotettu muista siivousvälineistä? |  |
| Miten siivouksen tasoa valvotaan? |  |
| Miten ja missä lämpötilassa siivousvälineet puhdistetaan? |  |
| Kuivataanko siivousvälineet koneellisesti? Mikäli ei, miten kuivaus on järjestetty? |  |
| Miten pinnat (hoitotuoli, lattia, tarvittaessa pöytäpinnat, laitteet ja sähköjohdot) puhdistetaan asiakkaiden jälkeen? |  |
| Miten välinehuoltotila ja –allas puhdistetaan? |  |
| Mihin likavedet kaadetaan? |  |
| Mitä siivotaan päivittäin? |  |
| Mitä siivotaan viikoittain? |  |
| Mitä siivotaan harvemmin? |  |
| Miten erityistilanteisiin (esimerkiksi epidemiat) on varauduttu (tehostettu siivous)? |  |

# 2.4 Vaatteet ja tekstiilihuolto

Työasujen tulee olla helposti pestäviä, sileäpintaisia ja likaa hylkivää materiaalia. Ihoa rikkovia hoitotoimenpiteitä tehdessä on hyvä vaihtaa työasu päivittäin ja aina tarpeen vaatiessa. Puhtaat ja likaiset tekstiilit tulee säilyttää erillään toisistaan. Toiminnassa käytettävät tekstiilit tulee pestä ja kuivata koneellisesti. Pyykinpesukonetta ei tule sijoittaa wc-tilaan.

|  |  |
| --- | --- |
| Työvaatteiden/essujen kuvaus: |  |
| Työvaatteiden vaihtoväli: |  |
| Mitä tekstiilejä ja mihin niitä käytetään (pyyhkeiden käyttö, hoitopöydän suojaus, yms.)? |  |
| Miten usein tekstiilit vaihdetaan? |  |
| Missä tekstiilit pestään ja huolletaan? |  |
| Onko koneellinen pesu ja kuivaus? Mikäli ei ole koneellista kuivausta, missä tekstiilit kuivataan? |  |
| Puhtaiden tekstiilien säilytyspaikka: |  |
| Likaisten tekstiilien säilytyspaikka: |  |

# 2.5 Wc-tilat

Wc-tilassa tulee olla vesipiste, jota käytetään ainoastaan käsienpesuun wc-käynnin yhteydessä. Käsienpesupisteet tulee varustaa hygieenisellä käsienkuivausmahdollisuudella, esimerkiksi kertakäyttöisillä kangas- tai paperipyyhkeillä sekä nestesaippualla. Wc-tilaa ei tule pitää varastointi- tai välinehuoltotilana. Wc-istuimen huuhtelun yhteydessä ilmaan voi levitä ulosteperäisiä mikrobeja aerosoleina, joten olisi hyvä ohjeistaa kaikkia wc:n käyttäjiä siitä, että istuimen kannen on hyvä olla kiinni silloin, kun wc-istuin huuhdellaan.

|  |  |
| --- | --- |
| Onko asiakkaiden käytössä wc-tila, missä on käsienpesupiste? |  |
| Onko henkilökunnalle oma wc-tila? |  |
| Miten ja kuinka usein valvotaan wc-tilojen puhtautta ja sitä, että wc-tilojen seinä-, lattia- ja kattopinnat ovat ehjiä? |  |

# 2.6 Viherkasvit

Viherkasveja ei ole hyvä pitää erityistä hygieniaa vaativissa huoneistoissa. Kasvit edellyttävät hygienian kannalta jatkuvaa huoltoa ja puhtaanapitoa. Mullassa ja ruukun pinnalla on runsaasti mikrobeja, jotka voivat levitä ilmavirran mukana huonetilaan.

|  |  |
| --- | --- |
| Kasvien hoidosta vastaava henkilö: |  |
| Kuinka usein kasvit puhdistetaan pölystä?Miten usein tarkistetaan mullan pinta, ettei siihen ole päässyt kasvamaan hometta pinnalle? |  |

# 2.7 Radon

Huoneistojen sisäilman radonpitoisuus ei saa aiheuttaa terveydensuojelulain 1 §:n mukaista terveyshaittaa. Säteilyturvakeskus on määritellyt Suomen radonpitoisuuden mittausvelvollisuuteen kuuluvat alueet, joihin Helsinki kuuluu. Säteilylain mukainen selvitysvelvollisuus koskee tiloja, jotka sijaitsevat ko. alueilla. Mikäli toimitilat sijaitsevat katutason yläpuolella, toisessa kerroksessa tai ylempänä, on radonin olemassaolo epätodennäköistä. Mikäli toimitilat sijaitsevat kokonaan tai osittain maanpinnan tason alapuolella tai toimitilan rakenteita on suoraan kosketuksissa maahan, eikä rakennuksen ja maan väliin jää hyvin tuulettuvaa tilaa, tulee tilan radonpitoisuus olla selvitetty.

|  |
| --- |
| Kuvaa tähän toimitilan sijainti. Sijaitsevatko tilat/osa tiloista maanpinnan tason alapuolella taikka maanpinnalla siten, ettei alapuolella ole tuulettuvaa tilaa? Onko jokin tilan rakenne (esim. seinä) kosketuksissa maan pintaan? Onko sijainnin perusteella velvollisuutta selvittää radonpitoisuus? |
| Mikäli radonin mittausvelvollisuus on, kirjaa tähän mittausajankohta ja mittaustulos: |  |

# Toiminta

Toimintaa on harjoitettava siten, että terveyshaittojen syntyminen mahdollisuuksien mukaan estyy. Tarkempia tietoja löytyy Helsingin kaupungin ympäristöpalveluiden Hygieniahuoneistojen vaatimukset ja valvonta –ohjeesta, johon on linkki tämän asiakirjan lopussa.

|  |  |
| --- | --- |
| Mitä terveydellisiä riskejä toiminnasta voi aiheutua asiakkaille? |  |
| Miten terveydelliset riskit on ehkäisty ja minimoitu? |  |
| Miten on huomioitu, että toiminnasta ei aiheudu melua, pölyä, hajua tms., joka voi mahdollisesti aiheuttaa terveyshaittaa elinympäristössä (esimerkiksi haittaa ympäröiviin asuinhuoneistoihin)? |  |

# 3.1 Käsien ja työvälineiden puhdistus

Hygieenisillä työtavoilla on infektioiden torjunnassa erittäin suuri merkitys. Välineiden huolellisen puhdistuksen, desinfioinnin ja tarvittaessa myös steriloinnin avulla varmistetaan, että välineet eivät aiheuta tartuntariskiä. Tarkempia ohjeita työvälineiden puhdistuksesta, desinfioinnista ja steriloinnista löytyy Helsingin kaupungin Hygieniahuoneistojen vaatimukset ja valvonta –ohjeesta sekä Valviran laatimasta kauneushoitoloiden, tatuointiliikkeiden ja vastaavien tilojen hygieniavaatimuksia koskevasta ohjeesta, joihin on erillinen linkki tämän omavalvontasuunnitelman lopussa.

Työvälineet tulee puhdistaa ja desinfioida sekä tarvittaessa steriloida jokaisen asiakkaan jälkeen. Puhtaiden välineiden säilytys tulee järjestää niin, että ne ovat suojassa pölyltä sekä likaantumiselta ja puhtaisiin välineisiin kosketaan vain desinfioiduin käsin. Jalkahoitovälineitä varten tulee olla erillinen pesuallas. Jalkahoitovälineet eivät saa olla kosketuksissa muihin välineisiin missään vaiheessa. Steriilit välineet on hyvä säilyttää mahdollisuuksien mukaan sterilointipusseissa tai pakkauksissa. Kaikkiin pakkauksiin tulee olla merkittynä viimeinen käyttöpäivä. Steriloinnin tehokkuudesta tulee varmistua esimerkiksi pikatestein (lisätietoja laitevalmistajalta).

|  |  |
| --- | --- |
| Onko kaikki käsienpesupisteet varusteltu saippua-annostelijalla sekä kertakäyttökäsipyyhkeillä? |  |
| Miten esteetön pääsy työpisteeltä käsienpesupisteelle on järjestetty? |  |
| Missä työvaiheissa kädet pestään (ennen töiden aloittamista, aina hanskojen vaihdon yhteydessä, yms.)? |  |
| Onko käytössä steriilit vai tehdaspuhtaat käsineet? |  |
| Missä työvaiheissa käsineet vaihdetaan? |  |
| Miten varmistetaan toiminnassa käytettävien laitteiden toimivuus? Miten käytettävät laitteet ja instrumentit huolletaan? |  |
| Käytettävien laitteiden edellinen huoltokerta: |  |
| Missä tilassa välinehuolto tehdään? |  |
| Onko välinehuollolle erillinen vesipiste/allas? Mikäli ei, onko käytössä irtoallas/vati?  |  |
| Mitä välineitä annetuissa palveluissa käytetään: | Kertakäyttöiset välineet: |
| Kestokäyttöiset välineet: |
| Puhdistetaanko työvälineet mekaanisesti ennen desinfiointia/sterilointia? Miten ja millä aineilla? |  |
| Mitä desinfiointimenetelmiä käytetään?Miten usein liotusastiassa oleva desinfiointineste uusitaan? |  |
| Mitä sterilointimenetelmää käytetään?Mikä on sterilointilämpötila? Kuinka pitkä kuumennusaika on? |  |
| Miten varmistetaan steriloinnin onnistuminen? Mitä indikaattoria käytetään? |  |
| Työvälineiden kuivaus- ja säilytyspaikka:Miten puhtaat ja steriloidut välineet (erityisesti jalkahoitovälineet) pidetään muista välineistä erillään?  |  |
| Miten steriilit välineet säilytetään (esim. uv-kaapissa, sterilointipusseissa tai –pakkauksissa)? |   |
| Onko steriileissä pakkauksissa viimeinen käyttöpäivä? Miten käyttöpäivämääriä seurataan? |  |

#

# 3.2 Jätehuolto

Toiminnasta syntyneet jätteet tulee säilyttää ennen pois kuljettamista asianmukaisesti niin, ettei niistä pääse syntymään terveys- tai hajuhaittaa. Mahdolliset tartuntavaaralliset sekä pistävät ja viiltävät jätteet, kuten käytetyt neulat, tulee säilyttää erillisessä suljetussa ja asianmukaisin merkinnöin varustetussa jäteastiassa ja toimittaa hävitettäväksi luvalliseen keräyspaikkaan, esimerkiksi Kivikon vaarallisten jätteiden (HSY) vastaanottoasemalle.

|  |  |
| --- | --- |
| Missä jätteiden säilytystilat/jätekatos sijaitsee? |  |
| Yhteystiedot, kenelle/minne ilmoitetaan, mikäli jätteiden säilytystilassa havaitaan puutteita: |  |
| Miten tartuntavaaralliset sekä pistävät ja viiltävät jätteet (esim. neulat, partakoneenterät) säilytetään? |  |
| Mihin tartuntavaaralliset sekä pistävät ja viiltävät jätteet toimitetaan?  |  |
| Mitä tuhoeläinriskejä toimitilassa on ja miten ne ovat tunnistettavissa? Esim. jyrsijät ja mahdolliset esimerkiksi asiakkaiden mukana tulevat syöpäläiset, kuten lutikat. |  |
| Kuka tarkastaa ja miten usein, onko tiloissa havaittavissa jälkiä vahinkoeläimistä (ulosteita/ vahinkojälkiä)? |  |
| Yhteystiedot, mihin vahinko- ja tuhoeläinhavainnoista ilmoitetaan: |  |

# Huomioitavaa kohdetyypeittäin (poista ne kohdat, jotka eivät koske kohdetta)

# 4.1 Kauneushoitolat

|  |  |
| --- | --- |
| Minkä hoitojen yhteydessä asiakkaalle annetaan kirjalliset tiedot ennen hoitoa ja hoidon jälkeen? |  |
| Miten toiminnasta syntyvän pölyn ja hajujen riittävän tehokas poistaminen on järjestetty? |  |
| Mikäli käytetään erillisiä kohdepoistoja, kirjaa tähän kuka vastaa kohdepoistojen huollosta ja kuvaile huoltotoimenpiteet, kuten esim. suodattimien vaihto/vaihtoväli. |  |
| Miten pinnat (hoitotuoli, lattia, tarvittaessa pöytäpinnat, laitteet ja sähköjohdot) suojataan? |  |
| Mikäli tehdään jalkahoitoja, onko jalkahoitovälineitä varten varattu erilliset pesuastiat/-pisteet?  |  |
| Käytetäänkö jalkahoitovadeissa ja –altaissa vatipusseja? |  |
| Onko asiakkaille käytössä kertakäyttötossut jalkahoidon päätyttyä? |  |
| Mikäli annetaan laserhoitoja, millainen laserlaite on käytössä? Mikä luokitus laitteella on? |  |
| Mikäli annetaan luokan 4 laserhoitoja (esimerkiksi karvanpoisto), onko hoitaja terveydenhuollon ammattihenkilö? Kuka on palvelusta vastaava lääkäri? Pyydetäänkö asiakkaalta aina lääkärin lähete toimenpiteeseen (myös karvanpoisto)? |  |

# 4.2 Parturit ja kampaamot

Partureista ja kampaamoista edellytetään terveydensuojelulain 13 §:n mukainen ilmoitus niiltä osin, mikäli niissä harjoitetaan ihon käsittelyä. Parturi- ja kampaamotoiminnassa toimijalla on omavalvontavelvollisuus myös silloin, kun terveydensuojelulain 13 §:n mukaista ilmoitusvelvollisuutta ei ole. Asiakkaiden hiusten pesuun on hyvä varata yksi vesipiste neljää asiakaspaikkaa kohti.

|  |  |
| --- | --- |
| Käytetäänkö kappojen alla kertakäyttöisiä niskaliuskoja? |  |
| Missä kapat säilytetään? |  |
| Miten usein kapat pestään? |  |
| Erityistä huomioitavaa (esim. ohjeet täiden torjunta): |  |

# 4.3 Tatuointi- ja lävistysliikkeet

Tatuointia ei tule tehdä alle 18-vuotiaalle ilman huoltajan kirjallista suostumusta eikä päihtyneelle henkilölle. Ennen tatuointia/lävistystä asiakkaalle on annettava riittävät tiedot tatuointeihin/lävistyksiin liittyvistä turvallisuusriskeistä. Riskitekijöitä saattavat olla esim. asiakkaan mahdolliset sairaudet ja asiakkaan yliherkkyys tatuointiin käytettäville väriaineille. Asiakkaan iho tulee desinfioida tarkoitukseen soveltuvalla desinfiointiaineella.

|  |  |
| --- | --- |
| Mitä desinfiointiainetta käytetään asiakkaan iholla? |  |
| Miten pinnat (hoitotuoli, lattia, tarvittaessa pöytäpinnat, laitteet ja sähköjohdot) suojataan? |  |
| Mitä esitietoja asiakkaalta kysytään? |  |
| Millaiset jälkihoito-ohjeet asiakkaalle annetaan? |  |

# 4.4 Solarium

Alle 18-vuotiaat eivät saa käyttää solariumia. Toimijan on pidettävä nähtävillä K18-käyttökielto sekä tarkistaa solariumasiakkaan ikä. Solariumlaitteet tulee sijoittaa tai niiden käyttö tulee järjestää siten, että asiakas ei voi käyttää solariumlaitetta henkilökunnan sitä valvomatta. Solariumlaitteen käyttöpaikalla on käyttäjälle oltava näkyvästi esillä säteilyturvallisuusohjeet, joissa on myös tiedot solariumlaitteen ultraviolettisäteilylle altistumisen aiheuttamista vaaroista ja altistumisen rajoittamisesta. Jokaisen solariumlaitteen läheisyydessä seinällä tulee olla vähintään STUK:n solariumjulisteessa esitetyt säteilyturvallisuutta koskevat tiedot. Solariumlaitteen käyttöpaikalla tulee olla nimetty ja asianmukaisesti perehdytetty 18 vuotta täyttänyt vastuuhenkilö, joka on läsnä aina solariumpaikan aukioloaikoina. Itsepalvelusolariumit ovat kiellettyjä. Käyttöpaikalla tulee olla ohjeet laitteen ajastimen ja muiden laitteeseen liittyvien toimintojen, esimerkiksi hätäkatkaisimen tai tuulettimien käytöstä. Solariumlaitteiden rakenteiden, varustelun, varoitusmerkintöjen ja käyttöohjeiden sekä silmiensuojaimien tulee olla standardin EN 60335-2-27 (Suomessa vahvistettu SFS-EN 60335-2-27) mukaisia. Tarkempia tietoja löytyy Helsingin kaupungin ympäristöpalveluiden Hygieniahuoneistojen vaatimukset ja valvonta –ohjeesta, johon on linkki tämän asiakirjan lopussa.

|  |  |
| --- | --- |
| Vastuuhenkilöt ja vuorot (katettava koko toiminta-aika): |  |
| Miten solariumlaitteet on sijoitettu (jokainen laite omassa erillisessä tilassa) ja käyttö järjestetty siten, että asiakas ei voi käyttää laitetta henkilökunnan valvomatta? |  |
| Miten varmistutaan siitä, että käyttäjä ei ole alle 18-vuotias? |  |
| Missä K 18-käyttökielto on nähtävillä? |  |
| Miten solariumlaitteen pinnat, jotka joutuvat kosketuksiin ihon kanssa, puhdistetaan? |  |
| Missä säteilyturvallisuusohjeet ovat nähtävillä? |  |
| Missä laitteiden käyttöohjeet ovat nähtävillä ja mitä ohjeet sisältävät? |  |
| Miten varmistutaan siitä, että solariumlaite toimii moitteettomasti? |  |
| Miten varmistutaan siitä, että henkilökunta ei altistu tarpeettomasti UV-säteilylle?Missä on ohje siitä, että aloitusaika saa olla korkeintaan 5 min? |  |

# 4.5 Kuppaus

Kuppaukseen liittyy merkittäviä terveysriskejä. Esimerkiksi puutteellisesta hygieniasta tai taudinaiheuttajista kontaminoituneista työvälineistä johtuen voi asiakkaaseen tarttua vakavia sairauksia. Kuppaukseen tulee olla oma erillinen hoitotila. Yleisen saunan pesu- tai löylytiloja ei ole sallittua käyttää kuppaukseen.

|  |  |
| --- | --- |
| Mitä terveysriskejä toiminnasta voi syntyä asiakkaalle ja miten riskit on estetty/minimoitu? |  |
| Mitkä tekijät vaikuttavat siihen, voidaanko kuppaus tehdä? |  |
| Miten pinnat (hoitotuoli, lattia ja tarvittaessa pöytäpinnat) suojataan? |  |

# 4.6 Hirudoterapia

Juotikas on CITES laji (Convention on International Trade in Endangere Species of Wild Fauna and Flora), mikä tarkoittaa sitä, että juotikkaiden mukana on tultava todistus siitä, että ne on kasvatettu vankeudessa. Juotikkaita ei saa kerätä ympäristöstä eikä luonnosta kerättyjä yksilöitä saa käyttää hirudoterapiassa. Juotikkaat tulee aina hankkia luotettavalta toimittajalta, jossa juotikkaat viljellään asianmukaisissa tiloissa ja ruokitaan eläinverellä.

Tankkia pidetään viileässä paikassa noin 4–15 °C lämpötilassa. Mikäli tankkia joudutaan pitämään huoneenlämmössä, sen lämpötila ei saa ylittää 25 °C. Tankki ei saa olla suorassa auringonpaisteessa. Tankissa tulee olla vettä noin ¾ tankin tilavuudesta. Tankkiin on hyvä asettaa puhdistettu iso kivi, joka helpottaa juotikkaiden nahanluontia. Sopiva tiheys on enintään 8 juotikasta litrassa vettä. Samoja juotikkaita ei koskaan käytetä useaan kertaan, edes samalla asiakkaalla. Ennen hoitoa juotikkaat tulee huuhtoa huolellisesti steriilillä vedellä. Samoin ihon kohta, joka on tarkoitus käsitellä, huuhdotaan. Eläimiä käsitellään hellästi nitriili- tai lateksihanskoilla, joilla estetään juotikkaan tarttuminen käsittelyn aikana.

Hirudoterapiassa käytetyt verijuotikkaat lasketaan lopettamisen jälkeen 2 luokan sivutuotteeksi ja niiden oikea hävitystapa on jätteenpoltto. Verijuotikkaita ei saa hävittää biojätteen seassa. Toimipaikassa voi kerätä verijuotikkaat erikseen ongelmajätteenä ja toimittaa ne omana keräyksenään jätteenpolttoon. Tarkempia tietoja löytyy Helsingin kaupungin ympäristöpalveluiden Hygieniahuoneistojen vaatimukset ja valvonta –ohjeesta, johon on linkki tämän asiakirjan lopussa.

|  |  |
| --- | --- |
| Miten pinnat (hoitotuoli, lattia ja tarvittaessa pöytäpinnat) suojataan? |  |
| Juotikkaiden toimittajat: |  |
| Miten on varmistettu, että toimittajat ovat luotettavia? |  |
| Missä säilytetään todistukset siitä, että verijuotikkaat on kasvatettu vankeudessa? |  |
| Minkä lajin mikrobeista puhdasta verta juotikkaille syötetään kasvatusaikana? |  |
| Miten asiakkaaseen liittyvä infektioriski minimoidaan/ennaltaehkäistään? |  |
| Mikä on tankin tilavuus ja montako juotikasta yhdessä tankissa on? |  |
| Kuinka usein säilytystankin vesi vaihdetaan? |  |
| Miten ja kuinka usein tankki pestään ja desinfioidaan? |  |
| Missä paikassa ja lämpötilassa tankkia säilytetään? |  |
| Mistä steriiliä vettä hankitaan? |  |
| Juotikkaiden käsittely: |  |
| Juotikkaan hävittäminen (jätteen käsittely): |  |

# Lisätietoja

Terveydensuojelulaki (763/1994)

Terveydensuojeluasetus (1280/1994)

Sosiaali- ja terveysministeriön asetus asunnon ja muun oleskelutilan terveydellisistä olosuhteista sekä ulkopuolisten asiantuntijoiden pätevyysvaatimuksista (545/2015)

Asumisterveysasetuksen soveltamisohjeet (Ohje 8/2016, osat I – V, Valvira)

Valviran terveydensuojelun valvontaohjeisto

Säteilylaki 859/2018

Jätelaki 646/2011

Ympäristöministeriön asetus rakennusten vesi- ja viemärilaitteistoista (1047/2017)

Pääkaupunkiseudun ja Kirkkonummen yleiset jätehuoltomääräykset

Kuluttajaturvallisuuslaki (920/2011)

Laki eläinten kuljetuksesta (1429/2006)

Eläinsuojelulaki (247/1996)

Eläinsuojeluasetus (396/1996)

Sosiaali- ja terveysministeriön asetus talousveden laatuvaatimuksista ja valvontatutkimuksista (1352/2015)

# Linkkejä

Hygieniahuoneistojen vaatimukset ja valvonta –ohje: <https://www.hel.fi/static/liitteet-2019/Kymp/asuminen-ja-ymparisto/ymparistoterveys/Hygieniahuoneisto-valvontaohje.pdf>

Valviran ohje kauneushoitoloiden, tatuointiliikkeiden ja vastaavien tilojen hygieniavaatimuksista: <https://www.valvira.fi/documents/14444/22511/7.1%20Kauneushoitoloiden%20tatuointiliikkeuden%20ja%20vastaavien%20tilojen%20hygieniavaatimukset.pdf>

Turvallisuus- ja kemikaalivirasto (Tukes): <https://tukes.fi/tuotteet-ja-palvelut>

Lisätietoja luvista, Valvira: <https://www.valvira.fi/terveydenhuolto/yksityisen_terveydenhuollon_luvat>

Terveydensuojelulain 13 §:n mukainen ilmoituslomake: <https://www.hel.fi/helsinki/fi/asuminen-ja-ymparisto/elintarvikevalvonta-ja-ymparistoterveys/terveydensuojelu/ilmoitukset/>

Ympäristöterveydenhuollon taksa: <http://www.hel.fi/static/ymk/lomakkeet/ymparistoterveydenhuollon-taksa.pdf>

Ympäristöterveydenhuollon valvontasuunnitelma: <https://www.hel.fi/static/ymk/lomakkeet/ymparistoterveydenhuollon-valvontasuunnitelma.pdf>

Terveyden ja hyvinvoinnin laitos (THL); Legionellabakteerit vesijärjestelmissä: <https://thl.fi/fi/web/ymparistoterveys/vesi/legionellabakteerit-vesijarjestelmissa>

Säteilyturvakeskus (STUK), Radon: <https://www.stuk.fi/aiheet/radon>

Terveyden ja hyvinvoinnin laitos (THL), Käsienpesu; <https://thl.fi/fi/web/infektiotaudit-ja-rokotukset/taudit-ja-torjunta/infektioiden-ehkaisy-ja-torjuntaohjeita/kasienpesu-ja-yskiminen>

Säteilyturvakeskus, Solariumjuliste: <http://www.stuk.fi/documents/12547/152945/K18_Solarium_juliste_suomi.pdf/aa9559e9-f076-4388-b284-b016f15e2318>